Literatură pentru copii

Literatura pentru copii este un gen literar care se adresează unui anumit segment de vârstă, respectiv celor aflați la anii copilăriei sau ai adolescenței (de la 1 an până la 18 ani). Este un gen literar care s-a născut în secolul al XIX-lea și a cunoscut o extindere abia în secolul al XX-lea. 

Prima specie a acestui gen o constituie basmele. Ele au circulat, inițial, pe cale orală, fiind apoi culese, și, după modelul celor populare, au fost scrise basmele culte.
Primele scrieri pentru tineret, cum erau cele ale lui Charles Perrault (1628 - 1703), se adresau, în același timp, adolescenților și adulților. Jeanne Marie Leprince de Beaumont a scris opere în mod special pentru acest public receptiv. 

În aceeași epocă, publicul tânăr și-a însușit cărți care nu fuseseră inițial scrise pentru el, precum Călătoriile lui Gulliver, Don Quijote și, desigur, Robinson Crusoe, recomandat copiilor de către Jean-Jacques Rousseau.

Datorită dificultății în definirea literaturii pentru copii, este de asemenea dificil de urmărit istoria literaturii pentru copii până în punctul precis de început. În 1658 Jan Ámos Komenský a publicat prima carte informațională cu ilustrații Orbis Pictus;se consideră că aceasta este prima carte cu ilustrații publicată special pentru copii. Publicarea cărții lui John Newbery în 1744 intitulată A Little Pretty Pocket-Book, care se vindea cu o minge pentru băieți sau o perniță de ace pentru fetițe, este considerată a fi un punct de reper pentru începutul cititului din plăcere mai ales pentru copii. Precedent lui Newbery, literatura pentru copii era destinată pentru informarea celor tineri, deși exista o vastă tradiție de transmitere a poveștilor pentru copii și adulți prin viu grai, și multe povestiri au fost considerate mai apoi inadecvate pentru copii, cum ar fi povestirile lui Charles Perrault, care puteau fi considerate prea familiare. În plus, o parte din literatură care nu se adresa cititorilor copii era dată copiilor de către adulți. Printre cele mai timpurii exemple în limba engleză a acestor ficțiuni pentru adulți se numără operele Thomas Mallory Morte d'Arthur și poveștile lui Robin Hood.

Caracteristici fundamentale

Există câteva dezbateri referitor la ce cuprinde literatura pentru copii. Există unele opinii conform cărora literatura pentru copii este literatură scrisă special pentru copii, deși multe cărți care erau destinate inițial publicului adult sunt acum catalogate ca lucrări pentru copii, de exemplu operele lui Mark Twain, Prinț și cerșetor sau Huckleberry Finn. Se manifestă de asemenea și tendința contrară, în care lucrări de ficțiune, inițial scrise sau prefabricate pentru copii, sunt considerate ca fiind cărți pentru adulți. Ca martor la aceste lucruri, în anii următori, prestigioasele premii Whitbread Awards au fost acordate de două ori unor cărți ce erau destinate inițial copiilor: lucrarea lui Philip Pullman, The Amber Spyglass, și a lui Mark Haddon, The Curious Incident of the Dog in the Night-time. Premiul Nobel pentru literatură a fost de asemenea acordat unor autori care au adus mari contribuții literaturii pentru copii, cum ar fi Selma Lagerlöf, Isaac Bashevis Singer și Rudyard Kipling. Deseori este dificil de răspuns la întrebarea dacă o anumită carte este o carte destinată copiilor sau nu, de exemplu, Hobbitul de J. R. R. Tolkien.

Pe deasupra, există anumite dezbateri dacă non-ficțiunea este sau nu literatură (și o dezbatere separată conform căreia non-ficțiunea ar trebui să fie numită non-ficțiune sau informațională). În timp ce ALSC (Association for Library Service to Children) are un premiu special pentru non-ficțiune, numit Sibert Medal, cărțile non-ficționale au câștigat ocazional premiul Newbery Medal, primul premiu pentru cărțile adresate copiilor din Statele Unite (de remarcat lucrarea lui Russell Freedman din 1988, Lincoln: A Photobiography).

Mulți autori sunt specializați în cărți pentru copii. Alți autori sunt bine-cunoscuți pentru lucrările lor pentru publicul adult, dar au scris, de asemenea, și cărți pentru copii, cum ar fi operele lui Aleksei Nicolaevici Tolstoi, Cheița de aur sau aventurile lui Burratino, și ale lui Carl Sandburg Povestirile Rootabaga. În unele cazuri, cărți destinate publicului adult, cum este lucrarea lui Jonathan Swift, Călătoriile lui Gulliver, au fost editate (sau bowdlerizate) în așa fel încât să pară mult mai adecvate pentru copii.

O tentativă de a identifica caracteristicile unei lucrări numite 'literatură pentru copii' a condus la o linie călăuzitoare generală. Nu există o regulă perfectă și, pentru fiecare trăsătura identificatoare, există multe excepții, ca și multe cărți pentru adulți care împărtășesc aceste caracteristici.

Editorii au încercat să împartă literatura copii în subdiviziuni corespunzătoare pentru diferite vârste. În Statele Unite, aceste subdiviziuni au fost marcate ca lucrări pentru pre-cititori, cititori timpurii, cărți divizate pe capitole și tineri adulți. Acestea sunt estimativ echivalente grupelor de vârstă cuprinse între 0-5, 5-7, 7-11 ani ( câteodată subdivizate în alte 2 grupe, cea cuprinsă între 7-9 ani și pre-adolescenții), și cărți pentru adolescenți. Totuși, criteriile pentru care sunt astfel divizate sunt la fel de vagi și problematice ca și criteriile pentru definirea cărților pentru copii, în aspectul lor general. O distincție clară este ceea a cărților pentru copii de vârste mai fragede, care tind să conțină ilustrații, dar Cărțile ilustrate și trăsăturile acestora vizează toate nivelurile de vârstă și ambele sexe. Ca o regulă generală, implicitul cititor al unei cărți pentru copii este cu 1-3 ani mai mare decât protagonistul acesteia. (Exemple contrare: opera lui Orson Scott Card, Jocul lui Ender, nu neapărat scrisă pentru copii, dar cooptată de publicul tânăr.

Serii celebre 
Succesul unei cărți pentru copii impulsionează deseori autorul să prelungească povestea printr-o continuare a acesteia, sau chiar să lanseze o întreagă serie de cărți. Unele lucrări sunt concepute de la origine ca o serie: J. K. Rowling a declarat întotdeauna în interviuri că planul ei original era să scrie nu mai puțin de șapte cărți despre Harry Potter, iar câțiva autori, ca prolificii Enid Blyton și R. L. Stine, păreau incapabili să scrie o singură carte de bază, fără ca aceasta să nu aibă urmări. În câteva cazuri, seriile au supraviețuit autorilor lor, fie pentru că editorii, în mod public, au angajat noi autori care să continue seriile după moartea creatorului original (cum a fost cazul când Reilly și Lee au angajat pe Ruth Plumly Thompson să continue Seria cărților Vrăjitorul din Oz, după decesul autorului original L. Frank Baum), fie pentru că numele sub care scria autorul original era reținut ca un brand-nom-de-plume pentru serii (cum a fost cazul lui Franklin W. Dixon și seriei Băieții Hardy, Carolyn Keene și seriilor lui Nancy Drew, și V. C. Andrews și seriilor Florile din Mansardă).

Opere fundamentale ale literaturii pentru copii 
Colecțiile de basme sunt una din cele mai timpurii forme ale ficțiunii publicate, care nu și-au pierdut niciodată efectul magic pe care îl au asupra copiilor, deși câteva din poveștile clasice sunt înfiorătoare și nu au fost inițial culese pentru copii. Faimoși culegători și repovestitori ai basmelor sunt Charles Perrault, frații Grimm, Hans Christian Andersen și Andrew Lang.

 Orbis Pictus (1658) de Jan Ámos Komenský: Cea mai timpurie carte cu ilustrații
 Călătoria pelerinului de John Bunyan (1678); numeroase povestiri pentru copii au fost modelate conform alegoriei creștine
 A Little Pretty Pocket-Book|O drăguță cărticică de buzunăraș (1744) de John Newbery: Cea mai timpurie carte pentru plăcerea de a citi
 Struwwelpete (1845) de Heinrich Hoffman (publicată în engleză ca Slovenly Peter): Unul din cele mai timpurii exemple ale umorului grotesc și de asemenea a design-ului modern al cărților cu ilustrații
 Alice în Țara Minunilor (1864) de Lewis Carroll: Suprarealism timpuriu și roman plăcut non-didactic pentru copii.
 Micuțele femei (1868) de Louisa May Alcott.
 Max și Moritz (1865) de Wilhelm Busch.
 Aventurile lui Pinocchio (1880) de Carlo Collodi.
 Vrăjitorul din Oz (1900) de L. Frank Baum, ulterior extins într-o serie de cărți care erau extraordinar de populare în America, în prima jumătate a secolului XX. Una din cele mai timpurii fantezii pentru copii.
 Peter și Wendy (1911) de J. M. Barrie (cunoscut drept Peter Pan)
 Ursulețul Winnie (1928) de A. A. Milne.
 Pünktchen und Anton (1931) de Erich Kästner. 
 Hobbitul sau Acolo și Iar Înapoi (1937) de J. R. R. Tolkien 
 Micul Prinț (1943, în engleză The Little Prince) de Antoine de Saint-Exupéry
 Pippi Longstocking (1944) de Astrid Lindgren.
 The Lion, the Witch and the Wardrobe|Leul, Vrăjitoarea și Șifonierul (1950) de C. S. Lewis
 Pisica din Pălărie (1957) de Dr. Seuss: Prima carte de o înaltă calitate cu un vocabular limitat, scrisă pentru cititorii timpurii
 Să ucizi o pasăre cântătoare (1962) de Harper Lee: Premiul Pulitzer pentru carte destinată copiilor; de asemenea o lucrare inițiatică despre rase
 Unde Lucrurile Sălbatice Sunt (1964) de Maurice Sendak
 Charlie și Fabrica de Ciocolată (1964) de Roald Dahl
 Vrăjitorul mărilor (1968) de Ursula K. Le Guin, și continuările.
 Annie în Mintea Mea (1982) de Nancy Garden: Prima carte pentru copii despre personaje homosexuale cu o concluzie non-tragică.
 Harry Potter și Piatra Filozofală (1997) de J. K. Rowling, și continuările; un fenomen global, una din cele mai bine-vândute cărți din toate timpurile și una din cele mai traduse cărți literare pretutindeni. Popularitatea globala a cauzat renașterea interesului în privința literaturii pentru copii.
 O Serie de Evenimente Nefericite (1999) o lucrare de o sclipire uimitoare, semi-ficțională clasică, scrisă în 13 volume de Daniel Handler, sub numele de Lemony Snicket.

Altele 
 Aventurile baronului Munchausen, Rudolf Erich Raspe 
 Bețișorul năzdrăvan, V. Suteev
 Minunatele aventuri ale lui Nils Holgerson, Selma Lagerlöf
 Poveste fără sfârșit, Momo, Michael Ende
 Ultima licornă, Peter Beagle

Lista autorilor români care au scris poezie pentru copii 
 Ion Agârbiceanu, ”Cuibul cu soare”
 Ion Anton, "Bună dimineața, ziuă!", "Garderoba veselă", "Cuibul soarelui"
 Vasile Alecsandri
 Tudor Arghezi, Zdreanță, Cântec de adormit Mitzura, volumul Cartea cu jucării
 Ion Barbu,După melci
 Ana Blandiana, creatoarea motanului Arpagic
 Constanța Buzea
 Nina Cassian, Povestea lui Mură-n Gură
 Otilia Cazimir, Baba Iarna intră-n sat
 George Coșbuc
 Leonid Dimov
 Victor Eftimiu, Înșir-te mărgărite
 Mihai Eminescu, Somnoroase păsărele
 Elena Farago, Cățelușul șchiop, Gândăcelul, Motanul pedepsit
 Octavian Goga
 Gellu Naum, Apolodor și A doua carte cu Apolodor (poeme epice)
 Emilia Plugaru'
 Ion Slavici, ”Puișorii”
 Pavel Șușară
 George Topîrceanu (Neghiniță)
 Petre Crăciun:  Taina ghemului de ață (versuri)  Cruciada pisicilor (versuri), Primul zbor, Împăratul-Copil. Povești în vesuri, Ghiozdanul cu poezii

Căsuța cu personaje (Recunoașteți autorul?) 

 Gianni Rodari, Gelsomino în țara mincinoșilor 
 Wilhelm Hauff, Povestea lui Muck cel Mic
 Frații Grimm, Croitorașul cel viteaz
 Anamaria Șmigelschi, Luna Betiluna și Dora Minodora, Dora Minodora și Pește Mămăligă Prăpădește
 Doctorul Au Mă Doare
 Nikolai Nosov, În țara lui Habarnam
 Charles Perrault, basmul cu uriașul Periferigerilerimini

Lista autorilor români de proză pentru copii 

 Costache Anton - Seri albastre; Vacanța; Ochii aurii ai Roxanei (romane)
 Mircea Cărtărescu - Enciclopedia zmeilor
 Iordan Chimet - Închide ochii și vei vedea orașul
 Constantin Chiriță - ciclul Cireșarii
 Petre Crăciun - Basme, Fetița din Floare, Basme pentru familia mea, Cu Moș Crăciun în Țara Copiilor Neîncrezători, Cândva mă chema Codiță (povestire), Robert cel Cuminte (roman), Fetița din Floare (roman), Cu Andersen în Țara Copiilor Neîncrezători - roman (Premiul USR pe anul 2016 la secțiunea Carte pentru copii).
 Vladimir Colin - Basme, Basmele omului, Legendele Țării lui Vam
 Ion Creangă- Amintiri din copilărie
 Mihai Eminescu- Basme: Făt Frumos din lacrimă 
 Petre Ispirescu (Basme: Tinerețe fără bătrânețe și viață fără de moarte, Ileana Simziana, Aleodor Împărat, Broasca țestoasă cea fermecată, Lupul cel năzdrăvan și Făt-Frumos, Prâslea cel voinic și merele de aur)
 Alexandru Mitru - Legendele Olimpului, În țara legendelor
 Fănuș Neagu - Caii albi din orașul București
 Tudor Opriș - cărți de popularizare în domeniul botanicii sau zoologiei
 Cezar Petrescu - Fram, ursul polar
 Sînziana Popescu- Andilandi
 Răzvan Rădulescu- Teodosie cel Mic
 Mihail Sadoveanu- Dumbrava minunată
 Mircea Sântimbreanu- Mama mamuților mahmuri
 Barbu Ștefănescu Delavrancea- Neghiniță și alte povestiri, Domnul Vucea
 Radu Tudoran - Toate pânzele sus!, Ultima poveste
 Grigore Vieru
 Elena Zafira Zanfir- Basme: Codrin și Codrina, Frumoasa de pe planeta fără nume, Viteazul Sarmi și domnița Zegetusa
 Ion Anton - "Zodia Zimbrului", povestire istorică

Lista autorilor români care au scris literatura pentru adolescenți 

 Mircea Eliade - Jurnalul adolescentului miop
 Ionel Teodoreanu - La Medeleni
 Mihail Drumeș - Invitație la vals, Elevul Dima dintr-a șaptea
 George Șovu - seria Liceenii
 Simona Popescu - Exuvii
 Ovidiu Verdeș - Muzici și faze
 Grigore Popescu-Băjenaru - Cișmigiu et comp., Buna dimineața, băieți!

Vezi și 

 Lista autorilor de literatură pentru copii
 Lista autorilor de literatură pentru adolescenți
 Literatură pentru tineret
Lista de poezii pentru copii

Premii pentru literatura pentru copii 

Câteva premii semnificative la categoria literatură pentru copii:

 Statele Unite

Majoritatea premiilor sunt acordate de către American Library Association Association for Library Service to Children. Ele includ Medalia Newbery pentru redactare, Medalia Caldecott pentru ilustrare, Medalia Sibert pentru informaționalitate, Medalia Wilder pentru dăinuirea de-a lungul timpului, Premiul Batchelder pentru lucrările traduse , Premiul Coretta Scott King pentru lucrări ale unui scriitor African-American, și Medalia Belpre pentru lucrările unui scriitor Latino.

 'Regatul Unit și Commonwealth-ul: Medalia Carnegiepentru redactare și Medalia Kate Greenaway pentru ilustrare; Nestle Smarties Book Prize și premiul Guardian. 

 Franța

 Premiul Baobab 
 Premiul Tam-Tams 
 Premiul Presei Tinere 
 Premiul Vrăjitorilor
 Premiul Incoruptibililor

 Internațional: premiul Hans Christian Andersen
 România: Premiul Cartea Anului din partea Filialei pentru Copii si Tineret a Uniunii Scriitorilor

Lectură suplimentară 
 O istorie a literaturii pentru copii și adolescenți, Iuliu Rațiu, Editura Biblioteca Bucureștilor, 2003

Legături externe 
 Children's eTexts la Proiectul Gutenberg
 More Children's eTexts ala Proiectul Gutenberg